
IEPIRKUMA LĪGUMS
par Latvijas ekspozīcijas koncepciju un īstenošanu Venēcijas biennāles 
61.starptautiskajā mākslas izstādē

Dokumenta datums ir tā 
Rīgā	elektroniskās parakstīšanas datums

Latvijas Republikas Kultūras ministrija, reģistrācijas Nr.90000042963, adrese: K.Valdemāra iela 11a, Rīga, LV-1364, (turpmāk – PASŪTĪTĀJS), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums” rīkojas valsts sekretāre Dace Vilsone, no vienas puses, un 

Biedrība „Latvijas Laikmetīgās mākslas centrs”, reģistrācijas Nr.40003506194, juridiskā adrese: Alberta iela 13, Rīga, LV-1010, (turpmāk – IZPILDĪTĀJS), kuras vārdā saskaņā ar statūtiem rīkojas ____________, no otras puses, turpmāk kopā saukti Puses, bet katrs atsevišķi – Puse, 

pamatojoties uz žurijas komisijas 2025.gada 28.aprīļa ziņojumu metu konkursā „Latvijas ekspozīcijas koncepcija un īstenošana Venēcijas biennāles 61.starptautiskajā mākslas izstādē”, iepirkuma identifikācijas Nr.KM 2025/1, un PASŪTĪTĀJA iepirkuma komisijas 2025.gada 26.maijā pieņemto lēmumu sarunu procedūrā „Latvijas ekspozīcijas koncepcija un īstenošana Venēcijas biennāles 61.starptautiskajā mākslas izstādē”, iepirkuma identifikācijas Nr.KM 2025/5, (turpmāk – iepirkums), noslēdz šādu iepirkuma līgumu (turpmāk – Līgums): 

1. LĪGUMA PRIEKŠMETS
Ar šo Līgumu PASŪTĪTĀJS uzdod, bet IZPILDĪTĀJS par atlīdzību apņemas šā Līgumā noteiktajā termiņā, apjomā un kvalitātē nodrošināt Latvijas ekspozīcijas koncepcijas īstenošanu Venēcijas biennāles 61.starptautiskajā mākslas izstādē (turpmāk – Pakalpojums) atbilstoši Tehniskās specifikācijas (Līguma 1.pielikums) prasībām, IZPILDĪTĀJA iepirkumā iesniegtajam Finanšu piedāvājumam (Līguma 2.pielikums) un Tehniskajam piedāvājumam (Līguma 3.pielikums), Pakalpojuma sniegšanas laika grafikam (Līguma 4.pielikums), Venēcijas biennāles norises kārtībai nacionālajām dalībvalstīm (Līguma 5.pielikums), Arsenāla (Venēcija, Itālija) telpu plānam (Līguma 6.pielikums), PASŪTĪTĀJA norādījumiem, šā Līguma noteikumiem un normatīvajiem aktiem.

2. LĪGUMA SUMMA UN NORĒĶINU KĀRTĪBA
2.1. Līguma kopējā summa par atbilstoši šā Līguma noteikumiem kvalitatīvi un savlaicīgi sniegtu Pakalpojumu ir 133 800,00 euro (viens simts trīsdesmit trīs tūkstoši astoņi simti euro, 00 centi), neieskaitot pievienotās vērtības nodokli (turpmāk – Līguma summa). Pievienotās vērtības nodoklis tiek maksāts atbilstoši Līguma summai Latvijas Republikas normatīvajos aktos noteiktās procentu likmes apmērā.
2.2. Līguma summā ir iekļauti visi Latvijas Republikas normatīvajos aktos paredzētie tiešie un netiešie nodokļi un nodevas, izņemot pievienotās vērtības nodokli, tiešie un netiešie izdevumi, tai skaitā transporta izdevumi un atlīdzība par autoru un blakustiesību subjektu mantiskajām tiesībām, kas saskaņā ar Līgumu pāriet PASŪTĪTĀJAM, un citi izdevumi šā Līguma noteikumu pilnīgai izpildei.
2.3. PASŪTĪTĀJS maksā IZPILDĪTĀJAM Līguma summu, veicot pārskaitījumu bezskaidras naudas norēķinu veidā euro valūtā uz šajā Līgumā norādīto IZPILDĪTĀJA norēķinu kontu bankā, šādā kārtībā:
2.3.1. avansa maksājumu 26 760,00 euro (divdesmit seši tūkstoši septiņi simti sešdesmit euro, 00 centi) apmērā, neieskaitot pievienotās vērtības nodokli, lai IZPILDĪTĀJS uzsāktu Finanšu piedāvājuma daļas „Detalizēta izmaksu tāme” (Līguma 2.pielikums) 1.1., 1.2., 3.2., 5.6., 7.1. un 7.3.punktā noteikto darbu izpildi, PASŪTĪTĀJS pārskaita 5 (piecu) darba dienu laikā no IZPILDĪTĀJA izrakstītā avansa rēķina saņemšanas dienas;
2.3.2. 60 000,00 euro (sešdesmit tūkstoši, 00 centi), neieskaitot pievienotās vērtības nodokli, par Finanšu piedāvājuma daļas „Detalizēta izmaksu tāme” (Līguma 2.pielikums) 1.3., 2.2., 2.3., 2.4., 3.1., 3.3., 4.1., 4.2., 5.1., 5.5., 6.2., 6.3., 6.4., 6.5., 6.7., 6.9., 7.1., 7.2. un 7.3.punktā noteikto darbu izpildi PASŪTĪTĀJS pārskaita 10 (desmit) darba dienu laikā, pamatojoties uz Pušu abpusēji parakstītu starpposma pieņemšanas – nodošanas aktu (turpmāk – Akts), un pēc IZPILDĪTĀJA izrakstītā rēķina saņemšanas;
2.3.3. 42 000,00 euro (četrdesmit divi tūkstoši euro, 00 centi), neieskaitot pievienotās vērtības nodokli, par Finanšu piedāvājuma daļas „Detalizēta izmaksu tāme” (Līguma 2.pielikums) 1.1., 1.2., 1.4., 2.1., 2.5., 4.3., 4.4., 4.5., 4.6., 5.2., 5.7., 6.7., 6.8., 7.1., 7.2. un 7.3.punktā noteikto darbu izpildi PASŪTĪTĀJS pārskaita 10 (desmit) darba dienu laikā, pamatojoties uz Pušu abpusēji parakstītu Aktu, un pēc IZPILDĪTĀJA izrakstītā rēķina saņemšanas;
2.3.4. 5 040,00 euro (pieci tūkstoši četrdesmit euro, 00 centi), neieskaitot pievienotās vērtības nodokli, par Finanšu piedāvājuma daļas „Detalizēta izmaksu tāme” (Līguma 2.pielikums) 4.6., 7.1., 7.2. un 7.3.punktā noteikto darbu izpildi PASŪTĪTĀJS pārskaita 10 (desmit) darba dienu laikā, pamatojoties uz Pušu abpusēji parakstītu noslēguma pieņemšanas – nodošanas aktu (turpmāk – Noslēguma akts), un pēc IZPILDĪTĀJA izrakstītā rēķina saņemšanas.
2.4. IZPILDĪTĀJS avansa rēķinu un rēķinu sagatavo elektroniski atbilstoši normatīvajos aktos noteiktajam elektroniskā rēķina standartam un nosūta uz PASŪTĪTĀJA oficiālo elektronisko adresi (e-adresi): EINVOICE@90000042963. Avansa rēķins un rēķins tiek uzskatīts par saņemtu nākamajā darba dienā pēc tā nosūtīšanas.
2.5. Avansa rēķinā un rēķinā jābūt ietvertai atsaucei uz šo Līgumu (Līguma noslēgšanas datums, PASŪTĪTĀJA Līguma reģistrācijas numurs), pretējā gadījumā PASŪTĪTĀJS var aizkavēt avansa rēķina vai attiecīgi rēķina savlaicīgu samaksu, nesedzot zaudējumus IZPILDĪTĀJAM, kas var rasties tā rezultātā.
2.6. Līguma summas samaksa tiek uzskatīta par veiktu ar brīdi, kad PASŪTĪTĀJS ir pārskaitījis pilnu rēķinā norādīto maksājuma summu uz IZPILDĪTĀJA norēķinu kontu bankā. 

3. IZPILDĪTĀJA PIENĀKUMI UN TIESĪBAS
3.1. IZPILDĪTĀJS apņemas:
3.1.1. sniegt Pakalpojumu atbilstošā kvalitātē, apjomā un termiņos saskaņā ar normatīvo aktu prasībām, PASŪTĪTĀJA norādījumiem un šā Līguma noteikumiem, tostarp Tehniskajā specifikācijā (Līguma 1.pielikums) un Tehniskajā piedāvājumā (Līguma 3.pielikums) noteiktajā apjomā un termiņos atbilstoši Pakalpojuma sniegšanas laika grafikam (Līguma 4.pielikums);
3.1.2. Līguma izpildē visas darbības PASŪTĪTĀJA interesēs veikt norunātajos termiņos, vadīties pēc PASŪTĪTĀJA norādījumiem un ieteikumiem atbilstoši godprātīgas un atvērtas darbības principiem, ievērot PASŪTĪTĀJA lēmumus un ieteikumus, un sadarboties ar PASŪTĪTĀJU;
3.1.3. nodrošināt, ka Pakalpojums tiek sniegts apzinīgi, centīgi, profesionāli, augstākajā kvalitātē, ar to iemaņu, rūpības un centības līmeni, kāds piemīt citiem profesionāļiem, kas veic līdzīga veida pakalpojumus;
3.1.4. ne vēlāk kā 3 (trīs) darba dienu laikā pēc PASŪTĪTĀJA pieprasījuma sniegt PASŪTĪTĀJAM informāciju par līgumsaistību izpildes gaitu un norisi;
3.1.5. jebkuru Līguma izpildē iegūto informāciju izmantot tikai šā Līguma izpildes nodrošināšanai;
3.1.6. nodrošināt, ka jebkura no PASŪTĪTĀJA iegūtā informācija netiek izpausta trešajām personām, izņemot normatīvajos aktos noteiktos gadījumus;
3.1.7. saskaņot ar PASŪTĪTĀJU Pakalpojuma izpildes ietvaros veicamos nepieciešamos labojumus pēc PASŪTĪTĀJA ieteikumiem vai iebildumiem;
3.1.8. nekavējoties novērst PASŪTĪTĀJA izvirzītās pretenzijas par sniegtā Pakalpojuma kvalitāti par saviem līdzekļiem, ar savām iekārtām un darbaspēku;
3.1.9. nekavējoties informēt PASŪTĪTĀJU par šķēršļiem Pakalpojuma izpildē;
3.1.10. par sniegto Pakalpojumu līdz 2026.gada 18.decembrim iesniegt PASŪTĪTĀJAM Noslēguma aktu un saturisko atskaiti par ekspozīcijas norisi, tostarp ietverot informāciju par būtiskākajām problēmsituācijām, kas radušās Pakalpojuma sniegšanas gaitā, sniegt PASŪTĪTĀJAM savā rīcībā esošo informāciju, kas varētu būt noderīga turpmākajā Latvijas dalības Venēcijas biennālē nodrošināšanā.
3.2. IZPILDĪTĀJS ir tiesīgs:
3.2.1. saņemt samaksu par atbilstoši šā Līguma noteikumiem sniegtu Pakalpojumu;
3.2.2. saņemt PASŪTĪTĀJA rīcībā esošo informāciju, kas nepieciešama šā Līgumā noteikto pienākumu izpildei.
3.3. Par šā Līguma izpildes kontroli IZPILDĪTĀJA atbildīgā persona ir ___________

4. PASŪTĪTĀJA PIENĀKUMI UN TIESĪBAS
4.1. PASŪTĪTĀJS apņemas:
4.1.1. par IZPILDĪTĀJA atbilstoši šā Līguma noteikumiem sniegtu Pakalpojumu parakstīt Aktus un Noslēguma aktu; 
4.1.2. šā Līgumā noteiktajā kārtībā par atbilstoši šā Līguma noteikumiem sniegtu un pieņemtu Pakalpojumu veikt samaksu atbilstoši IZPILDĪTĀJA izrakstītam rēķinam; 
4.1.3. nodrošināt, ka Laikmetīgās mākslas muzeja Starptautiskā ekspertu komisija līdz izstādes slēgšanai pieņem lēmumu par izstādei radītajiem mākslas darbiem, kuri nododami PASŪTĪTĀJAM;
4.1.4. sniegt IZPILDĪTĀJAM visu tā rīcībā esošo informāciju un dokumentāciju, kas nepieciešama un varētu būt noderīga Pakalpojuma izpildei.
4.2. PASŪTĪTĀJS ir tiesīgs:
4.2.1. izvirzīt IZPILDĪTĀJAM pamatotas pretenzijas par neatbilstošā kvalitātē vai citādi neatbilstoši šā Līguma noteikumiem sniegtu Pakalpojumu;
4.2.2. pieprasīt iesniegt PASŪTĪTĀJAM atskaiti par Pakalpojuma izpildes gaitu;
4.2.3. pieprasīt IZPILDĪTĀJAM nekavējoties novērst Pakalpojuma neatbilstību Līguma noteikumiem, ja tāda tiek konstatēta Līguma izpildes laikā.
4.3. Par šā Līguma izpildes kontroli PASŪTĪTĀJA atbildīgā persona, kas PASŪTĪTĀJA vārdā ir tiesīga dot IZPILDĪTĀJAM norādījumus Pakalpojuma izpildē un pieprasīt no IZPILDĪTĀJA informāciju par Pakalpojuma izpildes gaitu, ir Kultūras ministrijas Kultūrpolitikas departamenta Nozaru politikas nodaļas referente Ieva Krūmiņa, tālrunis +371 25 784 770, e-pasts: Ieva.Krumina@km.gov.lv.

5. PAKALPOJUMA PIEŅEMŠANA – NODOŠANA 
5.1. Par atbilstoši šā Līguma noteikumiem sniegtu Pakalpojumu Puses paraksta IZPILDĪTĀJA sagatavotus un iesniegtus Aktus un Noslēguma aktu.
5.2. PASŪTĪTĀJS pēc Akta un Noslēguma akta saņemšanas pārbauda tajos norādīto Pakalpojuma ietvaros veikto darbu atbilstību šā Līguma noteikumiem un paraksta Aktu vai attiecīgi Noslēguma aktu vai iesniedz IZPILDĪTĀJAM pamatotu atteikumu pieņemt sniegto Pakalpojumu.
5.3. Ja PASŪTĪTĀJS konstatē trūkumus un nepilnības Pakalpojuma izpildē, PASŪTĪTĀJS neparaksta IZPILDĪTĀJA iesniegto Aktu vai attiecīgi Noslēguma aktu un 5 (piecu) darba dienu laikā sniedz rakstisku pretenziju IZPILDĪTĀJAM, kurā norāda konstatētos trūkumus un to novēršanas termiņus.
5.4. IZPILDĪTĀJS nekvalitatīvi sniegtā Pakalpojuma trūkumu novēršanu veic par saviem līdzekļiem, ar savām iekārtām un darbaspēku PASŪTĪTĀJA norādītajos termiņos.
5.5. Ja PASŪTĪTĀJS konstatē, ka trūkumi nav novērsti atbilstoši PASŪTĪTĀJA norādījumiem un šā Līguma noteikumiem, PASŪTĪTĀJS ir tiesīgs Pakalpojumu nepieņemt, vienpusēji atkāpties no šā Līguma un pieprasīt atmaksāt samaksāto avansu. 
5.6. Ar Noslēguma akta abpusējas parakstīšanas brīdi IZPILDĪTĀJS nodod PASŪTĪTĀJAM visus materiālus, kas attiecas uz Pakalpojuma izpildi. 
5.7. Ja IZPILDĪTĀJS nepiekrīt PASŪTĪTĀJA konstatētajām nepilnībām un starp Pusēm radušos strīdu nevar atrisināt Pušu pārrunu ceļā, strīds tiek risināts Latvijas Republikas normatīvajos aktos noteiktā kārtībā.

6. AUTORTIESĪBAS
6.1. Visas autoru un blakustiesību subjektu mantiskās tiesības, tai skaitā tiesības publiskot, publicēt, izplatīt, padarīt darbus vai blakustiesību objektus pieejamus sabiedrībai tādējādi, ka tiem var piekļūt individuāli izraudzītā vietā un individuāli izraudzītā laikā, iznomāt, izīrēt vai publiski patapināt darbus vai objektus vai to kopijas, tieši vai netieši, īslaicīgi vai pastāvīgi reproducēt, nodot jebkādā veidā trešajām personām, veikt tajos labojumus, uz šā Līguma izpildes ietvaros radītiem ar autortiesībām aizsargātiem darbiem un blakustiesību objektiem, kurus Laikmetīgās mākslas muzeja Starptautiskā ekspertu komisija ir atzinusi par nododamiem PASŪTĪTĀJAM, pāriet PASŪTĪTĀJAM izmantošanai visā pasaulē ar attiecīgo darbu un objektu nodošanas brīdi.
6.2. Noslēdzot līgumus par Latvijas ekspozīcijai paredzēto mākslas darbu radīšanu, IZPILDĪTĀJAM tajos jāparedz, ka:
6.2.1. attiecībā uz minēto līgumu izpildes ietvaros radītajiem ar autortiesībām aizsargātajiem darbiem un blakustiesību objektiem, kurus Laikmetīgās mākslas muzeja Starptautiskā ekspertu komisija ir atzinusi par nododamiem PASŪTĪTĀJAM, attiecīgo darbu radītāji un blakustiesību subjekti atsavina visas mantiskās tiesības IZPILDĪTĀJAM minēto tiesību tālākajai nodošanai PASŪTĪTĀJAM. Attiecībā uz darbiem un blakustiesību objektiem, kuri netiek nodoti PASŪTĪTĀJAM, IZPILDĪTAJAM jāparedz iepriekš norādītajos līgumos, ka PASŪTĪTĀJS ar iepriekš minēto komisijas lēmuma pieņemšanas dienu iegūst neatsaucamas, teritoriāli neierobežotas, trešajām personām nododamas (apakšlicencējamas) minēto darbu neekskluzīvās izmantošanas tiesības (vienkāršo licenci) attiecībā uz sabiedrības informēšanas nolūkos veiktu to reproducēšanu un padarīšanu pieejamu sabiedrībai tādējādi, ka tiem var piekļūt individuāli izraudzītā vietā un individuāli izraudzītā laikā;
6.2.2. minēto līgumu izpildes ietvaros radīto darbu un blakustiesību objektu radītājiem ir tiesības sabiedrības informēšanas un mārketinga nolūkos reproducēt minētos darbus un objektus, un padarīt tos pieejamus sabiedrībai tādējādi, ka tiem var piekļūt individuāli izraudzītā vietā un individuāli izraudzītā laikā, kā arī ir tiesības izstādīt attiecīgos darbus un objektus personālizstādē, ja vien tas nenonāk pretrunā ar autoru un blakustiesību subjektu mantisko tiesību īpašnieka pamatotām interesēm;
6.2.3. attiecībā uz minēto līgumu izpildes ietvaros radītajiem ar autortiesībām aizsargātajiem darbiem un blakustiesību objektiem to radītāji piekrīt minēto darbu un objektu izziņošanai izstādē un apņemas neizlietot savas personiskās tiesības veidā, kas kavētu vai varētu kavēt darbu izmantošanu IZPILDĪTĀJAM vai citam autora un blakustiesību subjekta mantisko tiesību īpašniekam.
6.3. IZPILDĪTĀJAM ir jānodrošina šā Līguma 6.2.punktā norādīto līgumu izpildes ietvaros radīto ar autortiesībām aizsargāto darbu un blakustiesību objektu radītāju personisko tiesību ievērošana, tostarp jāievēro Autortiesību likuma 14.panta pirmās daļas 4.punktā noteiktās autora tiesības uz vārdu.

7. PERSONAS DATU APSTRĀDE
7.1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
7.2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
7.3. Puses vienojas, ka, lai nodrošinātu Līguma un tā izpildes noteiktus mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
7.4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
7.5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.

8. LĪGUMA IZPILDĒ IESAISTĪTĀ PERSONĀLA UN
APAKŠUZŅĒMĒJU NOMAIŅAS KĀRTĪBA
(attiecas uz gadījumiem, kad tiek piesaistīti Līguma izpildē)
8.1. IZPILDĪTĀJS nav tiesīgs bez PASŪTĪTĀJA rakstveida piekrišanas veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.
8.2. PASŪTĪTĀJS nepiekrīt veikt piedāvājumā norādīto apakšuzņēmēju nomaiņu, ja pastāv kāds no šādiem nosacījumiem:
8.2.1. IZPILDĪTĀJA piedāvātais apakšuzņēmējs neatbilst tām iepirkuma dokumentos noteiktajām prasībām, kas attiecas uz IZPILDĪTĀJA apakšuzņēmējiem;
8.2.2. tiek nomainīts apakšuzņēmējs, uz kura iespējām IZPILDĪTĀJS balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu IZPILDĪTĀJS atsaucies, apliecinot savu atbilstību iepirkumā noteiktajām prasībām;
8.2.3. IZPILDĪTĀJA piedāvātais apakšuzņēmējs, kura sniedzamo pakalpojumu vērtība ir vismaz 10 000,00 euro (desmit tūkstoši euro, 00 centi) no kopējās Līguma vērtības, atbilst Publisko iepirkumu likuma 42.panta otrajā daļā (izņemot Publisko iepirkumu likuma 42.panta otrās daļas 8. un 9.punktu) minētajiem pretendentu izslēgšanas gadījumiem;
8.2.4. apakšuzņēmēja maiņas rezultātā tiktu izdarīti tādi grozījumi IZPILDĪTĀJA piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
8.3. PASŪTĪTĀJS nepiekrīt jauna apakšuzņēmēja piesaistei, ja pastāv kāds no šādiem nosacījumiem:
8.3.1. IZPILDĪTĀJA piedāvātais apakšuzņēmējs neatbilst tām iepirkuma dokumentos noteiktajām prasībām, kas attiecas uz IZPILDĪTĀJA apakšuzņēmējiem;
8.3.2. IZPILDĪTĀJA piedāvātais apakšuzņēmējs, ja tā sniedzamo pakalpojumu vērtība ir vismaz 10 000,00 euro (desmit tūkstoši euro, 00 centi) no kopējās Līguma vērtības, atbilst Publisko iepirkumu likuma 42.panta otrajā daļā (izņemot Publisko iepirkumu likuma 42.panta otrās daļas 8. un 9.punktu) minētajiem pretendentu izslēgšanas gadījumiem; 
8.3.3. jauna apakšuzņēmēja piesaistes rezultātā tiktu izdarīti tādi grozījumi IZPILDĪTĀJA piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
8.4. PASŪTĪTĀJS pieņem lēmumu atļaut vai atteikt IZPILDĪTĀJA apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
8.5. Personālu, par kuru IZPILDĪTĀJS sniedzis informāciju PASŪTĪTĀJAM un kura kvalifikācijas atbilstību izvirzītajām prasībām PASŪTĪTĀJS ir vērtējis iepirkuma ietvaros, drīkst nomainīt tikai ar PASŪTĪTĀJA rakstveida piekrišanu.
8.6. PASŪTĪTĀJS nepiekrīt personāla nomaiņai vai jauna personāla iesaistei, ja IZPILDĪTĀJA piedāvātais personāls neatbilst iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, izvēloties piedāvājumu.
8.7. PASŪTĪTĀJS atļauj veikt IZPILDĪTĀJA personāla nomaiņu vai jauna personāla iesaistīšanu Līguma izpildē 5 (piecu) darba dienu laikā pēc tam, kad IZPILDĪTĀJS ir iesniedzis visu informāciju, kas nepieciešama lēmuma pieņemšanai.
8.8. Ja IZPILDĪTĀJS ir iecerējis veikt personāla un apakšuzņēmēju nomaiņu, IZPILDĪTĀJS vismaz 5 (piecas) darba dienas iepriekš pirms plānotās nomaiņas rakstveidā par to informē PASŪTĪTĀJU. Ja Līguma izpildes laikā ir radušies objektīvi apstākļi, kuru dēļ nav iespējams ievērot šajā punktā noteikto termiņu, IZPILDĪTĀJS par personāla un apakšuzņēmēju nomaiņu nekavējoties informē PASŪTĪTĀJU, nosūtot informāciju uz PASŪTĪTĀJA atbildīgās personas e-pastu.
8.9. Pārbaudot jaunā apakšuzņēmēja atbilstību, PASŪTĪTĀJS piemēro Publisko iepirkumu likuma 42.panta noteikumus, veicot izslēgšanas iemeslu pārbaudi tajā datumā, kad PASŪTĪTĀJS lemj par atļaujas sniegšanu IZPILDĪTĀJAM nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts PASŪTĪTĀJAM.

9. LĪGUMA DARBĪBAS TERMIŅŠ UN IZBEIGŠANA
9.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz līgumsaistību pilnīgai izpildei.
9.2. Līgums var tikt izbeigts pirms termiņa šā Līgumā noteiktajos gadījumos un pēc Pušu rakstiskas vienošanās.
9.3. Pusēm ir tiesības vienpusēji atkāpties no Līguma tikai šā Līgumā un Latvijas Republikas spēkā esošos normatīvos aktu noteiktos gadījumos.
9.4. Līgums var tikt vienpusēji izbeigts, ja kāda no Pusēm pilnībā vai daļēji nepilda šā Līguma saistības, paziņojot to rakstiski otrai Pusei 10 (desmit) darba dienas iepriekš un pievienojot attiecīgus pierādījumus par Līguma saistību neizpildi.
9.5. PASŪTĪTĀJAM, brīdinot IZPILDĪTĀJU 10 (desmit) dienas iepriekš, ir tiesības vienpusēji atkāpties no līguma izpildes, ja Līgumu nav iespējams izpildīt tādēļ, ka Līguma izpildes laikā IZPILDĪTĀJAM ir piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.6. PASŪTĪTĀJAM, brīdinot IZPILDĪTĀJU 20 (divdesmit) dienas iepriekš, ir tiesības atkāpties no Līguma jebkurā laikā, veicot Līguma summas pārrēķinu. Izbeidzot Līgumu šajā punktā paredzētajā kārtībā, IZPILDĪTĀJAM ir pienākums nodot visus ar Pakalpojuma sniegšanu saistītos materiālus, dokumentāciju un informāciju PASŪTĪTĀJAM.

10. PUŠU ATBILDĪBA 
10.1. Puses viena pret otru ir pilnīgi atbildīgas par šajā Līgumā ietverto saistību izpildi, neizpildi vai nepienācīgu izpildi tādā kārtībā, kā to paredz šis Līgums un Latvijas Republikas spēkā esošie normatīvie akti. 
10.2. Puses apņemas atlīdzināt viena otrai visus šajā sakarā radušos zaudējumus, ja tie radušies vienas Puses vai tās darbinieku darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā. 
10.3. Par Līgumā ietverto saistību neizpildi vai nepienācīgu izpildi IZPILDĪTĀJS maksā PASŪTĪTĀJAM līgumsodu 0,1% no Līguma summas par katru nokavēto dienu, bet ne vairāk kā 10% no Līguma summas.
10.4. Par maksājumu termiņu neievērošanu PASŪTĪTĀJS maksā IZPILDĪTĀJAM līgumsodu 0,1% apmērā no laikā nesamaksātās summas par katru nokavēto dienu, bet ne vairāk kā 10% no Līguma summas.
10.5. Līgumsoda samaksa neatbrīvo Puses no saistību izpildes, kas radusies sakarā ar Līgumā ietverto saistību pārkāpumu.

11. NEPĀRVARAMA VARA
11.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru Puses nevarēja iepriekš ne paredzēt, ne novērst. Pie nepārvaramas varas apstākļiem pieskaitāmas stihiskas nelaimes, katastrofas, epidēmijas un kara darbība, nemieri vai valsts varas institūciju izdoti normatīvie akti, lēmumi, kas tieši ierobežo Pušu saistību izpildi.
11.2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
11.3. Puse, kas nokļuvusi nepārvaramas varas apstākļos, bez kavēšanās rakstiski informē par to otru Pusi.
11.4. Nepārvaramas varas apstākļu iestāšanās gadījumā Puses vienojas par Līgumā noteikto saistību izpildes termiņu.

12. CITI NOTEIKUMI
12.1. Visus strīdus un nesaskaņas, kas varētu rasties, izpildot šo Līgumu, Puses risinās pārrunu ceļā. Gadījumā, ja tas neizdodas, Puses risina radušos strīdus un nesaskaņas Latvijas Republikas normatīvajos aktos noteiktajā kārtībā.
12.2. Puses apņemas neizpaust trešajām personām informāciju, kuru Puses ieguvušas viena no otras Līguma izpildes gaitā, izņemot likumā paredzētajos gadījumos.
12.3. Šā Līguma 12.2.punktā minētā informācija netiek uzskatīta par konfidenciālu, ja tā ir tiesiskā kārtā kļuvusi publiski pieejama, iekļauta Pušu administrācijas un grāmatvedības sagatavotos publiska rakstura pārskatos un atskaitēs, kā arī sagatavotajos un izplatīšanai paredzētajos mārketinga un reklāmas materiālos.
12.4. Pusēm ir tiesības Pakalpojuma izpildes gaitā grozīt nebūtiskus (Publisko iepirkumu likuma izpratnē) šā Līguma noteikumus, kā arī veikt grozījumus Publisko iepirkumu likuma 61.panta trešās daļas 3.punktā un piektās daļas 2.punktā noteiktajos gadījumos.
12.5. Visi Līguma grozījumi, labojumi un papildinājumi noformējami rakstveidā, Pusēm savstarpēji vienojoties, izņemot Līgumā noteiktajos gadījumos, kad Pusēm ir tiesības veikt darbības vienpusēji. 
12.6. Informācija, kas tiek nosūtīta uz šā Līguma 3.3. un 4.3.punktā norādīto e-pastu, uzskatāma par saņemtu nākamajā darba dienā. 
12.7. Pusēm ir pienākums nekavējoties, bet ne vēlāk kā 5 (piecu) dienu laikā rakstveidā informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu maiņu, kā arī par izmaiņām attiecībā uz Līgumā noteiktajām Pušu par Līguma izpildes kontroli atbildīgajām personām. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā radušies otrai Pusei.
12.8. Līgums sagatavots latviešu valodā uz 24 (divdesmit četrām) lapām elektroniska dokumenta veidā un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.
12.9. Līgumam ir pievienoti 6 (seši) pielikumi, kas ir tā neatņemamas sastāvdaļas: 
12.9.1. 1.pielikums – Tehniskā specifikācija uz 4 lp.;
12.9.2. 2.pielikums – Finanšu piedāvājums uz 4 lp.;
12.9.3. 3.pielikums – Tehniskais piedāvājums uz 5 lp.;
12.9.4. 4.pielikums – Pakalpojuma sniegšanas laika grafiks uz 2 lp.;
12.9.5. 5.pielikums – Venēcijas biennāles norises kārtība nacionālajām dalībvalstīm uz __[footnoteRef:1] lp.; [1:   Tiks precizēts saskaņā ar Venēcijas biennāles biroja noteikumiem valstu nacionālajiem paviljoniem.] 

12.9.6. 6.pielikums – Arsenāla (Venēcija, Itālija) telpu plāna apraksts un telpu plāns pdf formātā uz 2 lp.

